	СПРАВКА
за отразяване на постъпилите предложения и становища от обществените консултации по проект на Постановление на Министерския съвет за изменение и допълнение на Наредбата за обхвата, структурата, съдържанието и методологията за изработване на плановете за опазване и управление на единичните или груповите недвижими културни ценности (Обн. ДВ, бр. 19 от 2011 г., изм. и доп., бр. 87 от 2012 г.)

	1. 
	Становище на БНК на ИКОМОС По  проекта на Постановление на Министерския съвет 
за изменение и допълнение на Наредбата за обхвата, структурата, съдържанието и 
методологията за изработване на плановете за опазване и управление на единичните или груповите недвижими културни ценности.

Арх. Габриела Семова-Колева 	 
Председател на БНК на ИКОМОС  

	Общи бележки 
 •	Предложеният проект се отличава с пълното непознаване на  същността на дейностите по опазване на недвижимото наследство, за което ключово значение имат Плановете за опазване и управление (ПОУ), както и с: 
•	непознаване на експертния капацитет на съществуващите в момента институции, 
•	пълното пренебрегване на експертното начало на специалистите в отделните дисциплини, работили и работещи конкретно по подлежащите на изготвяне на ПОУ обекта,  
•	утвърждаването на правила, които предопределят ниското качество на ПОУ,   
•	нарушената равнопоставеност на единичните обекти от национално значение с резерватите и др., посочени като приоритетни обекти поради поставянето им в зависимост от институции с  различна степен на компентност, т.е.  поставянето на  изработването на ПОУ на единичните паметници от национална значение  в зависимост от възможностите на общините 
•	съгласуването на изготвените ПОУ от некомпетентни в областта на опазването общински съвети! 
•	Липса на последователност  в начина по който ще се възлага изготвянето на ПОУ -  директно от МК на НИНКН, с обществена поръчка, но с посочване на ръководителя на екипа от възложителя. Всички тези взаимно противоречащи си постановки показват утвърждаване на върховенство на политическите тенденции и административното начало над експертността, и въвеждането на  нови корупционни подходи.  
•	Съзнателна заблуда е опитът изготвянето на Заданията, както  и на самите ПОУ да се представят като реализуеми в рамките на бюджета на Министерството на културата.  
•	Необходима е задължителна предварителна оценка на приблизителния бюджет, предвиждан за изготвянето на отделните планове за управление  въз основа на екипите от специалисти и във връзка със спецификата на обекта.  
•	Това  целево финансиране трябва да бъде предвидено в държавния бюджет.   
•	Всички ПОУ следва да бъдат възлагани от една държавна специализирана  институция, каквато би била Държавната агенция/институт  за опазване на недвижимото и нематериалното културно наследство, чието създаване бе предложено миналата година и внесено в Министерски съвет с вх. №1136/25/13.08.2025 г. То бе оформено и като петиция, за да запознаем и широката общественост с поставените проблеми и получим информация за обществените нагласи. 
•	Този случайоще веднъж потвърждава небходимостта  от създаването на такава специализирана структура със оптимален щат от интердисциплинарни   специалисти . 
•	Създаването на ПОУ на всички НКЦ (Недвижима Културна Ценност) е основна задача на държавата в осъществяването на една перспективна културна политика , защото чрез тях ще бъдат създадени условия, управляващите ги екипи да имат ясни права и задължения. 
 
Бележки към мотивите на министър М.Бачев :  
 
1. Според г-н М. Бачев  предложеният  проект се налага поради ниската и дори липсващата активност на собственици, концесионери и ползватели за разработването на планове за опазване и управление, включително и ПОУ за недвижими културни ценности с категория „световно значение“.  
 
Коментар: 
Твърдението  на министър Бачев  не отговаря на реалната  ситуация.   
Обектите, за които задължително следва да се разработва ПОУ са изброени в ЗКН и Наредбата  .Преобладаващата част от тях,  от световно и национално значение, са изключителна държавна собственост, други, като  напр. Рилски манастир - собственост на БПЦ. Наличието на отделни имоти  частна собственост в границите на резерватите не освобождава държавата от задължението и да предприеме мерки за цялостно решаване на проблемите по опазването чрез ПОУ.  
Пример е изготвеният ПОУ за Несебър, който  15 години след създаването му въпреки че е одобрен от ЮНЕСКО, не е одобрен от Министерски съвет, поради  липса на средства, съгласно становището на Финансовото министерство. Това е пример как държавата демонстративно  не изпълнява своите ангажименти към ЮНЕСКО. Пример  е и  как  се избягват професионаните становища в областта на опазването, способни да обхванат всички проблеми и дадат най-компетентно решение, за да се даде  предимство на  политиците да стимулират корупционни сделки чрез свои протежета. 
Всеки одобрен ПОУ поставя ограничения върху  дейностите, които защитават икономически интереси в  ущърб на паметниците. 
Другата основна причина до този момент  да няма нито един одобрен  ПОУ е финансова и засяга държавния бюджет. Както изготвянето на ПОУ, така и реализирането на планираните чрез  ПОУ дейности за опазване - проучване, проектиране, изпълнение на КРР, социализация и експониране, непрекъснат мониторинг, и т.н. в 20 годишен период са обвързани с конкретни  и целеви средства. За целта всеки такъв обект трябва да е обезпечен   както с необходимия постоянен професионален капацитет, така и със  средства, предвидени в държавния бюджет. Не е известно Министерството на културата да е направило през изминалите години  стъпки в тази посока, въпреки че възлагането на ПОУ  е негово задължение. Предвидената в настоящия ЗКН възможност ПОУ да бъдат възлагани,  и  от МК, и от общините, и т. н., удобно   размива  задълженията на държавата 
Не е известен нито един ПОУ в изминалите вече 17 години от приемането па последния ЗКН, който да е одобрен и  действащ.  
Не е известно  МК да има подписан договор с ползвателите на някои НКЦ  с вменени задължения, сред които  изготвянето на ПОУ. 
Отдаване на концесия на обектите с категория „световно“ и „национално“ значение обезсмисля статута на тези паметници. До сега в България не е известна нито една концесия.  
Очевидна е  необходимостта от създаване на Агенция за опазване на НКН, в задълженията на която ще са изработването на ПОУ и надзора по изпълнение на заложените дейности. Защото ще се осигури постоянен професионален надзор, а необходимите средства ще се използват значително по-ефективно.  
 
2.	Вторият аргумент на г-н Бачев е, че няма „достатъчната гъвкавост в  структурата на ПОУ тъй като тяхната  задължителна структура и съдържание, приложима за всички видове недвижими културни ценности, не  са  съобразени с различните категории и класификации на недвижимите културни ценности, историческите периоди, пространствената структура, многообразието на техните характеристики,  териториален обхват и т.н.“ 
 
Коментар 
И този аргумент е абсолютно несъстоятелен. Структурата и съдържанието на ПОУ следва да са основани върху принципни положения, приложими за всички НКЦ. Разнообразието им  може да бъде отчетено в изготвяните за всеки обект поотделно Задания. 
Този аргумент показва, че с предложенията  за  тези изменения са се занимавали непрофесионалисти. Няма значение дали обектите са с различни категории и класификации или различни исторически периоди. Намесите са дело на професионалисти, които обследват състоянието и предписват най-адекватните намеси за стабилизиране, консервация, реставрация, социализация и/или експониране. 
 
3.	Трети аргумент в проекта на г-н Бачев е, че „не са определени достатъчно ясно условията на прилагането на  възможностите за  по-широк териториален обхват (чл. 81, ал. 1 ЗКН, чл. 5, ал. 2 от наредбата). Необходим е специфичен подход при определянето на териториалния обхват на ПОУ за отделните видове недвижими културни ценности, който следва да се конкретизира със заданието за изработване на ПОУ.“ 
Да, необходим е специфичен, но професионален подход при определяне на териториалния обхват при плановото задание за ПОУ, защото той се обуславя от проучване на взаимосвързаните пространства, структури, обеми, исторически контекст, природни дадености, т е това е интегрираната консервация.  
Понеже няма еднакви един с друг обекти на недвижимото културно наследство по вид, обхват и проблеми, всеки подход е индивидуален и професионален, но определено интердисциплинарен. В колектива, който следва да изработи ПОУ има най-различни специалисти, но архитектът по опазване е този, който трябва да оглавява този колектив, защото той е водещ специалист в устройственото и инвестиционното проектиране в опазването, както и в изпълнението и строителството. 
 
Коментари по предложените промени в отделните членове и алинеи7 
 
§ 2. В чл. 3 се правят следните изменения: 
1.В ал. 1 накрая се добавя „като по искане на възложителя и при необходимост могат да се включат и територии без статут на охранителна зона, но във връзка със защитената територия за опазване на недвижимото културно наследство.  
Коментар: 
Това е парадоксална постановка, защото извежда проблематиката от професионалния кръг към  неясни интереси. Въз основа на каква компетентност се разрешава на възложителя да предрешава границите и обхвата на ПОУ. 
Не е ясно защо е необходимо изрично в Наредбата да се определя възложителя, след като тези територии могат да се включат в разработката при обосновка от професионалистите, които изготвят плановото задание.   
Заданието е строго индивидуално, в зависимост от вида, обхвата, взаимообвързаните обемно-пространствени характеристики и състоянието на НКЦ, затова то е като етап от ПОУ и също се прави от професионалист/и, като е най-добре това да е един и същ екип.  
 
 § 3. В чл. 5 се правят следните изменения: 
1.Алинея 1 се изменя така: 
„(1) Териториалният обхват и съдържанието на плана за опазване и управление се определят със заданието по чл. 8а.“ 
2.Алинея 2 се изменя така: 
(2) Когато поискане на възложителя и при необходимост са включени територии без статут на охранителна зона, но във връзка със защитената територия за опазване на недвижимото културно наследство, те се посочват в заданието по чл. 8б. 
Коментар: 
Тук отново професионалистите са изместени от възложителя,който не  може да е компетентен по такъв експертен въпрос като необходимост от  включването на  по-голяма територия от определената в границите и режимите на съответната НКЦ. 
 
Чл. 8а. (1) Изготвянето на план за опазване и управление на недвижима културна ценност се осъществява въз основа на задание.  
 (2) Националният институт за недвижимо културно наследство (НИНКН) изготвя заданието за план за опазване и управление за недвижима културна ценност: 
1.	с категория „световно значение“,  
2.	включена в Индикативната листа за културното и природното наследство на Република 
България и  
3.	археологическите резервати. 
 Коментар: 
Няма основание  НИНКН да изготвя Заданитая, поради липса на достатъчно експерти, познаващи спецификата на отделните обекти. НИНКН може да бъде координатор и участник с някой от експертите си, но Заданията следва да се изготвят от съответните екипи.  
Противоречие е и предложението  НИНКН да изготвя заданията и след това  да участва в съгласуването по чл. 84, ал. 1.... 
Заданията следва да се изготвят с участието на специалистите от формираните (избраните) екипи по съответния проект. 
Да се добави: 
За археологическите и художествените паметници специалистите, работили в предходни години по съответния обект да бъдат задължително  включени в екипите, най-малко като консултанти.. 
 (3) Заданията по ал. 2 се съгласуват по реда на чл. 84, ал. 4 от ЗКН след становище от Специализирания експертен съвет по чл. 64, ал. 2 от ЗКН.. 
(3)	Заданията по ал. 2 се съгласуват по реда на чл. 84, ал. 4 от ЗКН след становище от Специализирания експертен съвет по чл. 64, ал. 2 от ЗКН..  
(4)	Заданията за: 
1.	групови недвижими културни ценности с категория „национално значение“, извън посочените в ал. 2, се възлагат от органа, който упражнява правото за стопанисване и управление.  
Коментар: 
Няма основание за тези действия, тъй като изготвянето на ПОУ не  е вменено от МК  като задължение с определен срок на собствениците и стопаните на обекти с национално значение. Напълно легитимно  е  да бъде възложено изготвяне на задание от онзи, който стопанисва обекта, ако той има  определени такива правомощия  
2.	за единичните недвижими културни ценности с категория „национално значение“ се възлагат от собственика или кмета на общината, на чиято територия се намират. 
Коментар: 
Тази постановка принизява административно значението на единичните паметници, сред които и сега има и такива от световно значение, като ги поставя в компетенциите на неекспертни институции  
Категорията „национално значение“ задължава държавата да поема разходите по опазване на определен обект частна собственост, особено тези, които оскъпяват дейностите по намеса. Тогава и контролът и надзорът по опазването ще е по-съществен. 
(6) Заданията за планове за опазване и управление, извън случаите по ал. 2 се изготвят от научни и културни организации, висши училища, физически и юридически лица в сферата на тяхната компетентност по опазване на недвижимото културно наследство, със задължителното участие на лица, вписани в регистъра по чл. 165, ал. 1 от ЗКН за съответната област и се съгласуват по реда на чл. 84, ал. 10 от ЗКН, след становище от СЕСОНКЦ.  
Коментар: 
Заданията следва да се изготвят от специалистите на формираните (избраните) екипи за съответния обект, а за археологическите и художествените паметници от категория 
„национално значение“ и със  специалистите, работили в предходни години по съответния обект, които да бъдат включени задължително и  най-малко като консултанти. 
Голяма  част от НКЦ имат в своите граници  голям брой  обекти извън ал.2 (особено архитектурно-строителни) и би било добра практика повече хора и институции да бъдат привлечени легитимно в процеса.  
 
С оглед на посоченото, с настоящия проект на постановление се създава нов раздел. 
Раздел I „Задание за изготвяне на планове за опазване и управление на недвижими културни ценности“, в Глава трета „Възлагане и изготвяне на плановете за опазване и управление на недвижими културни ценности, чрез който се въвежда задължително съдържание на задание за план за опазване и управление на недвижима културна ценност. 
Коментар: 
 
Предложението плановете за опазване и управление за отделни категории недвижими културни ценности да бъдат разработвани от Националния институт за недвижимо културно наследство (НИНКН) е несъстоятелно. Предложението показва непознаване  на същината на дейностите по създаването на един ПОУ. Създаването на ПОУ изисква комплексен интердисциплинарен екип, включващ голям брой специалисти извън НИНКН. Това предложение показва непознаване на експертните възможности и ограничения състав на този институт. ПОУ не само на НКЦ с категория „световно значение“, но и на всички останали обекти,  следва да се разработват от работещите на тези обекти екипи, допълнени с необходимите за пълноценното изготвяне на ПОУ специалисти /архитекти, реставратори, изкуствоведи, археолози, конструктори, юристи, ландшафтни  архитекти, икономисти и т. н. /, според спецификата на обекта. ПОУ трябва да бъде съобразен задължително с режимите за опазване, изготвени от НИНКН.  
 
Министърът на културата  може да одобрява при сегашните условия  5-годишна програма за ПОУ, ако за нейното осъществяване са осигурени необходимите средства. 
 
За изработването на план за опазване и управление на недвижима културна ценност с категория „световно значение“ следва да бъдат прилагани изискванията на Оперативните насоки за прилагането на Конвенцията за опазване на световното културно и природно наследство, както и други съпътстващи ръководства на Организацията на обединените нации за образование, наука и култура (ЮНЕСКО) (чл. 6, ал. 2 от настоящото предложение за проекта на постановлението). Конкретните изисквания в тази връзка се съдържат в Оперативните насоки за прилагането на Конвенцията за опазване на световното културно и природно наследство и са свързани с това съответната държава - страна по конвенцията да уведомява Центъра за световно наследство на 
ЮНЕСКО за изработените проекти на плановете за опазване и управление за обектите с категория 
„световно значение“, с оглед произнасяне от консултативните органи (параграфи 171 и 172 от Оперативните насоки за прилагане на Конвенцията за световното културно и природно наследство).  
Коментар: 
 
Изискванията за ПОУ на НКЦ с категория световно значение съществуват и преди приемането на  последния ЗКН, но така и не са изготвени.  
 
Раздел II 
„Възлагане изготвяне на планове за опазване и управление на недвижими културни ценности“  
Чл. 9. (1) Планове за опазване и управление на недвижимите културни ценности, се възлагат и финансират от лицата по чл. 82, ал. 1 от ЗКН.  
(2) Възлагането на заданията и плановете за опазване и управление се извършва при условията и по реда на Закона за обществените поръчки.  
Коментар: 
НЕ!!!! Това е недопустимо поради включването на критерия цена по ЗОП, който в случая не следва да е приложим. Тука водещия принцип е професионализма на екипа и познаването на проблемите на обекта.  
Освен това има противоречие – веднъж по ЗОП, а друг път на НИНКН. Как се разбира кога кой е случаят. 
Чл.10.(1) Проектите на планове за опазване и управление на недвижими културни ценности се изготвят от научни и културни организации, висши училища, физически и юридически лица в сферата на тяхната компетентност. В екипите по изготвяне на проекта на плана за опазване и управление на недвижима културна ценности задължително се включват специалисти в съответната област по консервация и реставрация на недвижими културни ценности, вписани в регистъра по чл. 165, ал. 1 от ЗКН. Ръководител на екипа се избира от възложителя, в съответствие с целите, определени в заданието. 
Коментар: 
При обществена поръчка не е възможно възложителят да избира ръководител на екипа, както и самия екип, защото по този начин  възложителят съдейства за  въвеждането на корупционни схеми. 
 
(2) Проектите на планове за опазване и управление, когато се отнасят за археологически недвижими културни ценности или в обхвата им попадат такива, се изготвят с участие на археолози, които последно са извършили теренно археологическо проучване в границите на определената с предмета на плана територия към момента на изготвяне на плана. 
Коментар: 
Участието само на археолози, които последна са извършили проучване в границите на територията противоречи на  факта, че в  археологическите резервати са разположени серия от обекти, всеки със своя специфика и изследователи. Те задъжително трябва да участват в разработването на ПОУ. Посочването на последния работил на обекта археолог елиминира участието на експертите, нарушава изследователските им права, и предпоставя изпращането на удобен специалист в последния момент. . 
 
Чл. 11.(1) В случаите, когато министърът на културата възложи изработването на план за опазване и управление на НИНКН, проектът на план, преди неговото приемане, се съгласува по реда чл. 84, ал. 4 от ЗКН. 
 (2) По мотивирано предложение на директора на НИНКН, министърът на културата одобрява 5-годишна програма за планове за опазване и управление на недвижими културни ценности, които в този период се разработват от НИНКН.  
Коментар: 
Този член противоречи на по-горе посочения принцип на обществените поръчки, които  от своя страна не са подходяща форма  за изготвянето на ПОУ. 
Предложени са промени, свързани с процедурата на обществено обсъждане на изготвени планове за опазване и управление, с които се цели да бъдат отстранени съществуващи противоречия при прилагането на наредбата. 
Коментар: 
Общественото обсъждане е задължително.  
 
Предвиденото актуализиране и повторно съгласуване  на  задания за ПОУ, които са разработени и съгласувани по реда на чл. 84, ал. 1 и 2 от ЗКН  е основателно. Налага ли се аналогична разпоредба  по отношение на ПОУ,  които към настоящия момент са в процес на разработване е под въпрос. 
Предвиждането на "актуализиране и повторно съгласуване на задания за ПОУ" е проява на нестабилност на нормативната база.  
 
4. Целите, които се поставят с проекта на нормативен акт в Доклада – “да бъдат създадени условия, които да предпоставят повишаване на броя на разработените планове за опазване и управление. 
Коментар: 
Наредбата с нищо не предпоставя повишаване на броя на разработените ПОУ, тъй като не решава основните причини за сегашното състояние на проблема:а.Размиването на отговорностите,б.Административна безотговорност и некомпетентност,в.Зависимости от икономически интереси 
г. Липса на осигурени финансови и други средства, необходими за прилагането на проекта 
на нормативен акт,д. Липса на самостоятелна Агенция /институт за опазване на НКН, която последователно  и независимо да прокарва тази политика 
 
Предложеният проект на акт не поражда необходимост от допълнителни разходи, трансфери и/или други плащания, които да бъдат одобрени, тъй като изпълнението му ще се реализира в рамките на утвърдения бюджет на Министерството на културата за съответната година. Във връзка с посоченото е изготвена финансова обосновка съгласно образеца по приложение № 2.2 към чл. 35, ал. 1, т. 4, буква „б“ от УПМСНА. 
Коментар: 
Твърдението, че проектът на акта не поражда необходимост от допълнителни разходи е невярно. Изготвянето на ПОУ на всеки един обект изисква значителни суми, които е възможно да бъдат приблизително изчислени на базата на съществуващите нормативни документи за заплащане на отделните специалисти, формиращи екипът за изготвянето на ПОУ. 
 Финансовата обезпеченост на ПОУ е много по-голяма от заплащане на специалистите, които ще го разработват. ПОУ представлява управление на дейностите по опазване, като се обосновават с последователност и приблизителна стойност на намесите, т.е. планиране на необходимите разходи за извършване на специализирани дейности по години в 20-годишен период. 
 
Очакваните резултати от прилагането на проекта на нормативен акт 
Постигането на целите, предлагани с разработените промени ще доведе до повишаване на активността на собствениците и ползвателите на недвижими културни ценности, което от своя страна ще доведе до предприемане на необходимите мерки, предвидени в законодателството за тяхното опазване. 
Коментар: 
Предложените промени с нищо не допринасят за активността на собствениците и ползвателите, като последните трябва да бъдат изключени като  фактор в процеса на създаването на ПОУ, освен ако нямат вменено с договор задължение.  

Към настоящия момент няма изработен и приет ПОУ. 














Предложените промени в нормативната уредба не изискват финансиране.


















С проекта се предлага чрез заданието да се определя структурата и съдържанието на плана, като съответно отпада приложението към наредбата.











Териториалният обхват ще бъде посочен в заданието съобразно изискванията на закона.















Предложената редакция е в съответствие със закона. 












Предложената редакция е в съответствие със закона.





















Функциите на НИНКН са определени в ЗКН.






































































Не е формулирано предложение.

	4. 
	С уважение: Мартин Стоянов 
Председател на Сдружение "Заедно за град Баня "
	С Т А Н О В И Щ Е
от Сдружение „Заедно за град Баня“
Относно: Проект на Постановление на Министерския съвет за изменение и допълнение на Наредбата за обхвата, структурата, съдържанието и методологията за изработване на плановете за опазване и управление на единичните или груповите недвижими културни ценности (НКЦ).
УВАЖАЕМИ ГОСПОДИН МИНИСТЪР ПРЕДСЕДАТЕЛ,
УВАЖАЕМИ Г-Н МИНИСТЪР,
Сдружение „Заедно за град Баня“, като организация, ангажирана с опазването на местното културно и наследство, изразява сериозна загриженост относно предложените промени в Наредбата. Макар да споделяме мотивите за необходимост от „раздвижване“ на процеса по изготвяне на Планове за опазване и управление (ПОУ), считаме, че предложеният механизъм крие системни рискове.

Нашите опасения са фокусирани върху следните три основни направления:
1. Риск от субективизъм при прилагането на т.н. „Гъвкав подход“
Въвеждането на възможност за адаптиране на структурата и съдържанието на ПОУ спрямо вида и категорията на обекта звучи прогресивно на хартия, но в административната ни реалност създава предпоставки за:
•
Административен произвол: Липсата на ясни, количествено измерими критерии за тази „гъвкавост“ прехвърля цялата отговорност върху субективната преценка на отделния експерт.
•
Непредвидимост за собствениците и гражданското общество: Когато правилата не са универсални, а се определят „случай по случай“, се губи прозрачността, правната сигурност и предвидимост.
•
Липса на контрол: Трудно би могло да се обжалва експертно решение за обхвата на даден план, тъй като то ще се базира на „дискреционна преценка“, а не на ясна законова рамка.

2. Финансов дефицит и кадрова необезпеченост на НИНКН
В Доклада изрично е посочено, че не са предвидени допълнителни финансови средства и всичко ще се реализира в рамките на текущия бюджет на МК. Това е абсурдно, предвид факта, че:
•
НИНКН вече страда от хроничен дефицит на кадри и ниски нива на заплащане, което води до текучество на малкото останали специалисти.
•
Прехвърлянето на оперативната дейност по самото изготвяне на плановете (вместо само тяхното съгласуване) върху Института ще създаде предпоставки за блокиране на процеса, вместо да го оптимизира.
•
Без инвестиция в човешкия капитал, „гъвкавостта“ ще се изроди или в повърхностно претупване на работата, или в безкрайно забавяне на преписките.

3. Огромният обем на ретроактивната работа
Проектът предвижда всички текущи или вече одобрени задания за ПОУ да бъдат актуализирани и повторно съгласувани по новия ред. Това е колосален обем административен труд, който:
•
Обезсмисля досегашните усилия и разходи на собственици и общини.
•
Ще блокира работата на НИНКН за месеци, а може би и за години напред, само за да се преразгледа вече свършена работа.
•
Създава реален риск от „правен вакуум“ за обекти, които са в процес на проектиране или реставрация.

ЗАКЛЮЧЕНИЕ
Сдружение „Заедно за град Баня“ настоява за преразглеждане на предложените в проекта промени и широкото им обсъждане с всички страни пряко свързани с проблемите на опазването на недвижимото културно наследство в България.
Вярваме, че опазването на паметниците на културата трябва да бъде споделена отговорност, подкрепена от работеща и ресурсно обезпечена администрация, а не прехвърляне на непосилни тежести върху една системно изтощавана система, доведена до прага на невъзможност да функционира.

С уважение: Мартин Стоянов 15.03.2026 г.
Председател на „Сдружение Заедно за град Баня“

	Коментарите не съдържат конкретни предложения.
В отговор на посоченото е необходимо да се посочи, че щатната численост на НИНКН е увеличена през 2024 г. с постановление на Министерския съвет.
[bookmark: _GoBack]По отношение на актуализацията на съществуващи планове, статистиката показва, че до момента няма приети окончателно и действащи планове за опазване и управление на недвижими културни ценности. 

